Anexa nr.1
CAIET DE SARCINI

Privind achiziţionarea unor servicii de asistenţă şi reprezentare juridică în dosarul nr. 229/59/2013
Caietul de sarcini face parte integranta din documentatia de atribuire

INFORMAŢII  GENERALE
Scopul – aplicării procedurii este de atribuire a contractului de servicii de asistenţă şi reprezentare juridică în dosarul nr. 229/59/2013

Prin serviciul de asistenţă şi reprezentare juridică în sensul prezentului caiet de sarcini se înţelege totalitatea activităţilor de documentare, studiu, redactare de documente şi acţiuni precum şi orice alte activităţi necesare asigurării reprezentării Municipiului Timişoara în Dosar nr.229/59/2013
Procedura aplicată : achiziţie directă

Valoarea estimată a contractului:________________

Finanţare: buget local

CERINŢE OBLIGATORII

În vederea participării la procedura de atribuire a contractului de asistenţă şi reprezentare juridică ofertanţii trebuie să susţină documentar următoarele cerinţe minime care se depun odată cu oferta:

1. Documente doveditoare a situaţiei personale a avocatului/avocaţilor 

Se vor prezenta în copie cu menţiunea conform cu originalul documentele care justifică faptul că avocatul/avocaţii desemnaţi pentru executarea contractului de servicii de asisteţă şi reprezentare juridică au calitatea de avocat definitiv şi vechime de ________ani în activitate juridică.


Dovada se face pe baza unei declaraţii pe proprie răspundere.

2. Documente doveditoare a capacităţii de exercitare a activităţii profesionale

- decizia de înfinţare a formei de organizare profesională în care îşi desfăşoară activitatea , emisă de baroul al cărui membru este avocatul/avocaţii ofertanţi.
- certificatul de înregistrare fiscală emis de administraţia financiară unde îşi are /au declarat sediul fiscal
- adeverinţă eliberată de baroul al cărui membru este avocatul/avocaţii.
CERINŢE CU PRIVIRE LA PRESTAREA SERVICIILOR


Avocatul  va depune toate diligenţele pentru asigurarea unui nivel calitativ al serviciilor corespunzător principiilor deontologiei profesionale şi rezultatul urmărit în conformitate cu cerinţele Legii nr. 51/1995 pentru organizarea şi exercitarea profesiei de avocat.
Serviciile juridice vor fi prestate cu celeritate şi profesionalism.

PREZENTAREA OFERTEI
  Oferta de preţ trebuie exprimată în lei fara TVA şi va cuprinde valoarea totală a contractului de asistenţă şi reprezentare juridică .

Oferta de preţ va cuprinde onorariul de avocat pentru serviciile juridice ce urmează a fi prestate 

Criteriul de selecţie a ofertei este  (preţul cel mai scăzut )
 
Avocatul  trebuie să depună  si să  înregistreze oferta în condiţiile şi termenul

prevăzut în invitaţia de participare.

Orice avocat  are dreptul să-şi retragă sau să-şi modifice oferta numai

înainte de data limită  prevăzută pentru depunerea ofertei şi numai prin solicitare

scrisă în acest sens.

Avocatul va depune doar o singură  ofertă.

INFORMAŢII  REFERITOARE LA CLAUZELE CONTRACTUALE

OBLIGATORII

Clauzele contractuale obligatorii pe care avocatul  se obligă să şi le asume la

data semnării contractului de prestare servicii de asistenţă  şi reprezentare juridică
sunt cele cu privire la :

- obiectul contractului ;

- preţul serviciilor furnizate ;

- modalitatea de plată ;

- durata contractului.

Pe lângă clauzele prevăzute în modelul de contract – cadru, autoritatea

contractantă  va putea propune sau accepta  şi alte clauze contractuale. Contractul de

achiziţie publică  se va încheia cu respectarea dispoziţiilor Legii nr.51/1995 privind

organizarea  şi exercitarea profesiei de avocat  şi a Statutului profesiei de avocat.

MODALITĂŢI  DE PLATĂ  A SERVICIILOR PRESTATE

Plata serviciilor prestate se va face în baza contractului de servicii de

asistenţă  şi  reprezentare juridică  încheiat între autoritatea contractantă  şi  avocat
prin ordin de plată, în termen de 30 zile de la primirea facturii emise de avocat.
Anexa nr. 2
Contract  cadru de prestari servicii de asistenţă şi reprezentare juridică

1. PARŢILE CONTRACTANTE
     Municipiul Timişoara prin Primarul Municipiului Timişoara reprezentat de domnul Nicolae Robu în calitate de Primar, cu sediul în Timişoara, Bv. C.D.Loga nr. 1, cod fiscal RO 14756536, cont Trezorerie RO32TREZ62124810256XXXXX, în calitate de client
şi _____________________________________________________________

cu sediul________________________________________________________

în calitate de avocat

a intervenit prezentul contract de asistenţă  şi reprezentare juridică denumit în

continuare contract
2. OBIECTUL CONTRACTULUI
Prestarea de servicii de asistenţă şi reprezentare juridică în faţa instanţelor de judecată până la soluţionarea cauzei care face obiectul Dosarului nr. 229/59/2013.

Avocatul trebuie să îşi desfăşoare activitatea în strânsă colaborare cu clientul. 

3. DURATA CONTRACTULUI
Durata contractului va fi până la finalizarea tuturor activităţilor desfăşurate în baza acestui contract în vederea îndeplinirii obiectului contractului.
4. PREŢUL CONTRACTULUI
Preţul total al contractului este de ________________lei  astfel cum se precizează în ofertă care face parte integrantă din contract.
5. PLATA
Plata se va face doar pentru serviciile de asistenţă şi reprezentare

juridică prestate efectiv de către avocat.

Pentru serviciile de asistenţă şi reprezentare juridică avocatul are obligaţia de

a emite o solicitare de plată la finalizarea fiecărei etape de judecată – instanţă de recurs. .

Fiecare solicitare de plată va fi însoţită de un raport de activitate care va

include o detaliere clară a activităţilor desfăşurate.
Clientul are obligaţia să verifice solicitarea de plată şi raportul de activitate.
.

Ca urmare a solicitării clientului, avocatul va emite factura.

Clientul are obligaţia de a efectua plata către avocat în termen de cel mult 30

de zile de la primirea facturii de la acesta, prin ordin de plată.

Plata facturilor se va face în perioada ___________________________
6. OBLIGAŢIILE CLIENTULUI
Clientul va transmite avocatului toată informaţia care are legătură sau

prezintă relevanţă în vederea îndeplinirii obiectului contractului la cererea avocatului

în termenul solicitat.

Clientul va colabora cu avocatul în vederea definirii strategiei optime care va

fi adoptată în vederea îndeplinirii obiectului contractului.

7. OBLIGAŢIILE AVOCATULUI

În vederea îndeplinirii obiectului contractului şi pentru a-şi îndeplini

obligaţiile contractuale, avocatul îşi va desfăşura activitatea în strânsă colaborare cu

clientul.

Avocatul va manifesta conştiinciozitate şi probitate profesională.

Avocatul va pleda cu demnitate în faţa instanţelor de judecată.

Avocatul va respecta şi va îndeplini solicitările clientului în vederea

îndeplinirii obiectului contractului.
8. ETICA PROFESIONALĂ
A. Integritate

Avocatul trebui să-şi îndeplinească atribuţiile în mod cinstit şi responsabil,

fiind obligat să cunoască şi respecte prevederile legale în vigoare.

B. Confidenţialitate

Niciuna din părţile contractante nu are dreptul, fără acordul scris al celeilalte

părţi, să utilizeze informaţiile şi documentele obţinute şi la care are acces în perioada

de derulare a prezentului contract în alt scop decât acela de a-şi îndeplini obligaţiile

contractuale.

O parte contractantă va fi exonerată de răspundere pentru dezvăluirea de

informaţii referitoare la prezentul contract dacă :

- informaţia a fost dezvăluită după ce a fost obţinut acordul scris al celeilalte

părţi contractante pentru asemenea dezvăluire

sau

- partea contractantă a fost obligată în mod legal să dezvăluie informaţia.
9. Forţa majoră
Forţa majoră exonerează părţile de îndeplinirea obligaţiilor asumate prin

prezentul contract, pe toată perioada în care aceasta acţionează.

Îndeplinirea prezentului contract va fi suspendată pe perioada de acţiune a

forţei majore, dar fără a prejudicia drepturile ce li se cuveneau părţilor până la apariţia acesteia.

Partea contractantă care invocă forţa majoră are obligaţia de a notifica

celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

Dacă forţa majoră acţionează sau se estimează că va acţiona pe o perioadă

mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
10.  Rezilierea contractului

Nerespectarea obligaţiilor asumate prin contract de către una dintre părţi dă dreptul părţii lezate de a cere rezilierea contractului şi de a pretinde plata de daune –interese.

Clientul îşi rezervă dreptul de a denunţa unilateral prezentul contract în cel mult 30 de zile de la apariţia unor circumstanţe care nu au putut fi prevăzute la data încheierii acestuia şi care conduc la modificarea clauzelor contractuale  în aşa măsură încât îndeplinirea contractului va fi contrară interesului public.
11. Soluţionarea litigiilor
Clientul şi avocatul vor depune toate eforturile pentru a rezolva pe cale

amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

Dacă clientul şi avocatul nu reuşesc să rezolve în mod amiabil o divergenţă

contractuală, fiecare poate solicita ca disputa să se soluţioneze de către instanţele

judecătoreşti competente .

12. Limba care guvernează contractual
  
Limba care guvernează contractul este limba română.

13.Comunicări
Orice comunicare între părţi, referitoare la îndeplinirea prezentului contract,

trebuie să fie transmisă în scris, în limba română.

Orice document scris trebuie înregistrat atât în momentul transmiterii, cât şi

în momentul primirii.

Comunicările între părţi se pot face şi prin telefon, telegramă, telex, fax sau

e-mail, poştă, cu condiţia confirmării în scris a primirii comunicării.

14.Legea aplicabilă contractului
Prezentul contract va fi interpretat conform legilor din România.

15.Amendamente
Modificarea prezentului contract se face numai în scris, de către

reprezentanţii legali ai părţilor, prin acte adiţionale la prezentul contract.

Părţile contractante au dreptul pe durata îndeplinirii contractului, de a

conveni modificarea clauzelor contractuale prin act adiţional numai în cazul apariţiei

unor circumstanţe care lezează interesele legitime  ale acestora şi care nu au putut fi

prevăzute la data încheierii contractului.

Încheiat astăzi,_________________ în două  exemplare originale, unul

pentru avocat şi unul pentru client.

Client,








 Avocat,

